Produbljivanje krize u eurozoni
Strahovanje da će grčko napuštanje eurozone pogoršati dužničku krizu izaziva nove potrese na finansijskim tržištiuma i u samoj Grćkoj
Bez poljupca, ali uz rukovanje, na prvom sastanku francuskog novog lidera i njemačke kancelarke. Fransoa Oland je odmah nakon inauguracije otputovao u Berlin kako bi se odmah uhvatio u koštac za sve većim problemima u eurozoni. Nakon susreta u njemačkoj prijestonici, Oland se okrenuo sastavljanju svog kabineta i Žan Mark Ero je zvanično preuzeo položaj premijera. Analitičari ocjenjuju da je prvi sastanak francusko-njemačkog partnerstva bio pozitivan. Kristofer Bikerton sa pariskog univerziteta “Sajansis Po” kaže da lideri znaju da su potrebni jedno drugome. Grčka je trenutno na vrhu spiska problema eurozone. Nakon neodlučnih izbora početkom mjeseca, glasači će ponovo izaći na birališta 17. juna i možda donijeti pobjedu ljevičarima koji se protive paketu pomoći Evropske unije i MMF-a. Grci u međuvremenu sve više strahuju zbog mogućeg napuštanja eurozone. Pojedini povlače novac iz lokalnih banaka, dok predsjednik upozorava na moguću paniku. Prema pojedinim izvještajima, klijenti su u ponedeljak podigli 700 miliona eura iz Centralne banke, dok su slične sume juče povučene iz ostalih banaka. kaže ekonomista Kleoniki Terzu. Evropski zvaničnici ističu da Grci moraju da budu svjesni posljedica odluke na izborima i poručuju: “”, kazao je predsjednik Evropske komisije Žoze Manuel Barozo. Strahovanje da će grčko napuštanje eurozone pogoršati dužničku krizu izaziva i nove potrese na finansijskim tržištima, dovodeći do pada vrijednosti ključnih indeksa i eura, dok investitori traže spas u američkom dolaru. ističe Robert Halver iz Bader banke. Vrijeme sada ističe. Grčka ima dovoljno novca za samo narednih par nedjelja i neće dobiti narednu ratu zajma, dok se ne formira vlada koja podržava međunarodnu finansijsku pomoć. To se, u ovom trenutku, čini malo vjerovatnim.